LIETUVOS RESPUBLIKOS APLINKOS MINISTRAS

ĮSAKYMAS

DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.1-APVA-V-012 priemonės „VANDENS TELKINIŲ BŪKLĖS GERINIMAS“ PROJEKTŲ FINANSAVIMO SĄLYGŲ APRAŠo patvirtinimo

2017 m. liepos 24 d. Nr. D1-619

Vilnius

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, 6.2.7 papunkčiu ir 2014–2020 metų Europos Sąjungos fondų investicijų veiksmų programos administravimo taisyklių, patvirtintų Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“, 65 punktu,

t v i r t i n u 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.1-APVA-V-012 priemonės „Vandens telkinių būklės gerinimas“ projektų finansavimo sąlygų aprašą.

Aplinkos ministras	Kęstutis Navickas

SUDERINTA	SUDERINTA
Lietuvos Respublikos aplinkos ministerijos Aplinkos projektų valdymo agentūros 2017-07-13 raštu Nr. (29-2-5)-APVA-1503	Lietuvos Respublikos žemės ūkio ministerijos 2017-07-17 raštu Nr. 2D-2578(24.14E)

PATVIRTINTA

Lietuvos Respublikos aplinkos ministro

2017 m. liepos 24 d. įsakymu Nr. D1-619

2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS

5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“

05.3.1-APVA-V-012 PRIEMONĖS „VANDENS TELKINIŲ BŪKLĖS GERINIMAS“ PROJEKTŲ FINANSAVIMO SĄLYGŲ APRAŠAS

I SKYRIUS

BENDROSIOS NUOSTATOS

1.	2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.1-APVA-V-012 priemonės „Vandens telkinių būklės gerinimas“ projektų finansavimo sąlygų aprašas (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 metų Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8 d. įgyvendinimo sprendimu, kuriuo patvirtinami tam tikri „2014–2020 metų Europos Sąjungos fondų investicijų veiksmų programos“ elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvai (apie nurodytą sprendimą Europos Komisija pranešė dokumentu Nr. C(2014)6397) (toliau – Veiksmų programa), 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.1-APVA-V-012 priemonės „Vandens telkinių būklės gerinimas“ (toliau – Priemonė) finansuojamas veiklas, iš Europos Sąjungos struktūrinių fondų lėšų bendrai finansuojamų projektų (toliau – projektai) vykdytojai, įgyvendindami pagal Aprašą finansuojamus projektus, taip pat institucijos, atliekančios paraiškų vertinimą, atranką ir projektų įgyvendinimo priežiūrą.

2.	Aprašas yra parengtas atsižvelgiant į:

2.1.	2014–2020 metų Europos Sąjungos fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos aplinkos ministro 2014 m. gruodžio 19 d. įsakymu Nr. D1-1050 „Dėl 2014–2020 metų Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.2.	Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.3.	2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – Veiksmų programos stebėsenos rodiklių skaičiavimo aprašas);

2.4.	Rekomendacijas dėl projektų išlaidų atitikties Europos Sąjungos struktūrinių fondų reikalavimams, patvirtintas Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų 2014 m. liepos 4 d. protokolu Nr. 34 (su vėlesniais pakeitimais) ir paskelbtas ES struktūrinių fondų svetainėje www.esinvesticijos.lt (toliau – Rekomendacijos dėl projektų išlaidų atitikties Europos Sąjungos struktūrinių fondų reikalavimams).

3.	Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“, Vandenų srities plėtros 2017-2023 metų programoje, patvirtintoje Lietuvos Respublikos Vyriausybės 2017 m. vasario 1 d. nutarimu Nr. 88 „Dėl Vandenų srities plėtros 2017-2023 metų programos patvirtinimo“, Vandenų srities plėtros 2017-2023 metų programos įgyvendinimo veiksmų plane, patvirtintame Lietuvos Respublikos aplinkos ministro ir Lietuvos Respublikos žemės ūkio ministro 2017 m. gegužės 5 d. įsakymu Nr. D1-375/3D-312 „Dėl Vandenų srities plėtros 2017-2023 metų programos įgyvendinimo veiksmų plano patvirtinimo“, Paviršinių vandens telkinių tvarkymo reikalavimų apraše, patvirtintame Lietuvos Respublikos aplinkos ministro 2014 m. gruodžio 16 d. įsakymu Nr. D1-1038 „Dėl paviršinių vandens telkinių tvarkymo reikalavimų aprašo patvirtinimo“, statybos techniniame reglamente STR 2.02.03:2003 Žuvų pralaidos. Pagrindinės nuostatos, patvirtintame Lietuvos Respublikos aplinkos ministro 2003 m. lapkričio 17 d. įsakymu Nr. 565 „Dėl statybos techninio reglamento STR 2.02.03:2003 „Žuvų pralaidos. Pagrindinės nuostatos“ patvirtinimo“, statybos techniniame reglamente STR 2.02.06:2004 Hidrotechnikos statiniai. Pagrindinės nuostatos, patvirtintame Lietuvos Respublikos aplinkos ministro 2004 m. spalio 18 d. įsakymu Nr. D1-538 „Dėl statybos techninio reglamento STR 2.02.06:2004 „Hidrotechnikos statiniai. Pagrindinės nuostatos“ patvirtinimo“.

4.	Priemonės įgyvendinimą administruoja Lietuvos Respublikos aplinkos ministerija (toliau – Ministerija) ir Lietuvos Respublikos aplinkos ministerijos Aplinkos projektų valdymo agentūra (toliau – įgyvendinančioji institucija).

5.	Pagal Priemonę teikiamo finansavimo forma – negrąžinamoji subsidija.

6.	Projektų atranka pagal Priemonę bus atliekama valstybės projektų planavimo būdu.

7.	Pagal Aprašą projektams įgyvendinti numatoma skirti iki 22 011 121 euro (dvidešimt dviejų milijonų vienuolikos tūkstančių vieno šimto dvidešimt vieno euro) Europos Sąjungos Sanglaudos fondo lėšų.

8.	Priemonės tikslas – siekiant pagerinti Baltijos jūros ir kitų paviršinių vandens telkinių būklę, įgyvendinti vandens telkinių būklės gerinimo priemones.

9.	Pagal Aprašą remiamos šios veiklos:

9.1.	žuvų pralaidų įrengimas arba rekonstravimas;

9.2.	migracijos kliūčių pašalinimas įskaitant upės vagos sutvarkymą;

9.3.	įžuvinimas plėšriosiomis ir fitoplanktonu mintančiomis žuvimis;

9.4.	susmulkėjusių karpinių žuvų išgaudymas;

9.5.	perteklinės makrofitų biomasės šalinimas;

9.6.	ežere susikaupusių nuosėdų šalinimas;

9.7.	ežero tvarkymas surišant ežero vandenyje ar dugno nuosėdose esantį perteklinį fosforą į stabilius cheminius junginius;

9.8.	vandens pralaidų rekonstravimas;

9.9.	upių vagų renatūralizavimas arba kitų hidrologinio režimo natūralizavimo priemonių taikymas;

9.10.	vandens išsiliejimo galimybių Nemuno žemupio slėnyje didinimas siekiant nusėdinti biogenines medžiagas ir sumažinti jų patekimą į Kuršių marias ir Baltijos jūrą

10.	Pagal Apraše nurodytas remiamas veiklas valstybės projektų sąrašą numatoma sudaryti 2017 m. IV ketvirtį. Valstybės projektų sąrašas bus sudaromas kaupiamuoju būdu.

II SKYRIUS

REIKALAVIMAI PAREIŠKĖJAMS IR PARTNERIAMS

11.	Pagal Aprašą galimi pareiškėjai yra savivaldybių administracijos, Žuvininkystės tarnyba prie Lietuvos Respublikos žemės ūkio ministerijos, Aplinkos apsaugos agentūra, galimi partneriai yra Aplinkos apsaugos agentūra, Žuvininkystės tarnyba prie Lietuvos Respublikos žemės ūkio ministerijos ir savivaldybių administracijos.

12.	Pareiškėjas (projekto vykdytojas) turi užtikrinti pakankamus administracinius gebėjimus vykdyti projektą:

12.1.	projekto vadovas turi turėti ne žemesnį kaip aukštąjį koleginį išsilavinimą ir ne mažesnę kaip 2 metų patirtį projektų valdyme;

12.2.	asmuo, atsakingas už projekto veiklų priežiūrą, turi turėti ne žemesnį kaip aukštąjį koleginį išsilavinimą ir ne mažesnę kaip 1 metų patirtį su projekto veiklomis ar vandens telkinių tvarkymu susijusiose srityse;

12.3.	projekto finansininkas turi turėti ne žemesnį kaip aukštąjį koleginį išsilavinimą ir ne mažesnę kaip 2 metų darbo buhalterinės apskaitos srityje patirtį.

13.	Pareiškėjai turi būti pajėgūs tinkamai ir laiku įgyvendinti projektą ir atitikti jiems keliamus reikalavimus, išdėstytus Aprašo 1 priedo 5 punkte.

14.	Projektai gali būti įgyvendinami su partneriais, kurie pagal panaudos sutartį ar patikėjimo teise naudoja valstybės žemę.

15.	Partnerio įtraukimo į projektą būtinumas turi būti pagrįstas. Prie paraiškos turi būti pridedama jungtinės veiklos (partnerystės) sutarties kopija, kurioje turi būti nustatytos šalių prievolės ir atsakomybė.

III SKYRIUS

PROJEKTAMS TAIKOMI REIKALAVIMAI

16.	Projektas turi atitikti Projektų taisyklių 10 skirsnyje nustatytus bendruosius reikalavimus.

17.	Projektas turi atitikti specialųjį projektų atrankos kriterijų, patvirtintą Veiksmų programos stebėsenos komiteto 2017 m. birželio 15 d. posėdžio nutarimu Nr. 44P-3.1(25), t. y. projekto veiklos ir projekto vykdytojas turi atitikti bent vieną Vandenų srities plėtros 2017–2023 metų programos įgyvendinimo veiksmų plano 2.2.3, 2.3.3, 2.3.4, 3.1, 3.2, 3.4, 3.6, 3.7, 3.8.2, 3.9, 5.1, 18.15 (taikomas tik Žuvininkystės tarnybos prie Žemės ūkio ministerijos įrengtų žuvų pralaidų, finansuotų pagal šį Aprašą, stebėsenos veikloms) papunkčiuose išdėstytą priemonę ir atsakingą vykdytoją.

18.	Pagal Aprašą nefinansuojami didelės apimties projektai.

19.	Teikiamų pagal Aprašą projektų veiklos turi būti baigtos ne vėliau nei 2023 m. rugsėjo 1 d.

20.	Projekto veiklos turi būti vykdomos Lietuvos Respublikoje.

21.	Projektu turi būti siekiama priemonės įgyvendinimo stebėsenos rodiklio: vandens telkiniai, kuriems taikytos būklės gerinimo priemonės (skaičius), kodas P.S.332.

22.	Aprašo 21 punkte nurodyto priemonės įgyvendinimo stebėsenos rodiklio skaičiavimui taikomas Veiksmų programos stebėsenos rodiklių skaičiavimo aprašas, paskelbtas ES struktūrinių fondų svetainėje www.esinvesticijos.lt.

23.	Projekto parengtumui taikomi šie reikalavimai:

23.1.	įgyvendinant Aprašo 9.2-9.7 ir 9.9 papunkčiuose nurodytas veiklas, kartu su projektiniu pasiūlymu pareiškėjas turi pateikti komercinius pasiūlymus dėl darbų/paslaugų kainos ir techninę specifikaciją;

23.2.	iki paraiškos pateikimo pareiškėjas turi būti pradėjęs vykdyti bent vieną rangos darbų (jei projekto veiklų įgyvendinimui bus perkami darbai) ar paslaugų (jei projekto veiklų įgyvendinimui bus perkamos paslaugos) viešąjį pirkimą.

24.	Daiktinės pareiškėjo (partnerio) teisės į statinį ir (ar) žemę, kuriame įgyvendinant projektą bus vykdomi statybos darbai, turi būti įregistruotos įstatymų nustatyta tvarka ir galioti ne trumpiau kaip penkerius metus nuo projekto finansavimo pabaigos. Jei statinys ar žemės sklypas yra naudojamas pagal panaudos ar nuomos sutartį, pareiškėjas turi turėti panaudos davėjo ar nuomotojo raštišką sutikimą vykdyti projekto veiklas.

25.	Negali būti numatyti projekto apribojimai, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.

26.	Neturi būti numatyti projekto veiksmai, kurie turėtų neigiamą poveikį darnaus vystymosi principo įgyvendinimui.

27.	Pagal Aprašą valstybės pagalba, kaip ji apibrėžta Sutarties dėl Europos Sąjungos veikimo (OL 2010 C 83, p. 47) 107 straipsnyje, ir de minimis pagalba, kuri atitinka 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (OL 2013 L 352, p. 1) nuostatas, neteikiama.

IV SKYRIUS

TINKAMŲ FINANSUOTI PROJEKTO IŠLAIDŲ IR FINANSAVIMO REIKALAVIMAI

28.	Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties Europos Sąjungos struktūrinių fondų reikalavimams išdėstytus projekto išlaidoms taikomus reikalavimus.

29.	Didžiausia galima projekto finansuojamoji dalis sudaro:

29.1.	100 proc. visų tinkamų finansuoti projekto išlaidų, jei Pareiškėjas yra Aplinkos apsaugos agentūra ar Žuvininkystės tarnyba prie Lietuvos Respublikos žemės ūkio ministerijos ir jei įgyvendinamos 9.1, 9.2, 9.3, 9.7, 9.9, 9.10 papunkčiuose numatytos veiklos;

29.2.	92,5 proc. visų tinkamų finansuoti projekto išlaidų, jei Pareiškėjas yra savivaldybės administracija ir jei įgyvendinamos 9.4, 9.5, 9.6, 9.8 papunkčiuose numatytos veiklos. Pareiškėjas ir (arba) partneris privalo prisidėti prie projekto finansavimo ne mažiau nei 7,5 proc. visų tinkamų finansuoti projekto išlaidų.

30.	Pareiškėjas ir (arba) partneris savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo didesne, nei reikalaujama, lėšų suma.

31.	Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo ir (ar) partnerio lėšų.

32.	Pagal Aprašą tinkamų arba netinkamų finansuoti išlaidų kategorijos yra šios:

Išlaidų katego-rijos Nr.	Išlaidų kategorijos pavadinimas	Reikalavimai ir paaiškinimai
1.	Žemė	Netinkama finansuoti
2.	Nekilnojamasis turtas	Netinkama finansuoti
3.	Statyba, rekonstravimas, remontas ir kiti darbai	Tinkama finansuoti: 3.1. išlaidos, būtinos Aprašo 9.1. papunktyje nurodytai veiklai vykdyti: inžineriniai tyrinėjimai, projektavimo paslaugos ir projekto ekspertizė (ypatingiems statiniams), žuvų pralaidų įrengimo statybos darbai, statybos darbų techninė priežiūra ir projekto vykdymo priežiūra, apsaugos nuo neteisėtos žvejybos priemonių įrengimas, naujai pastatyto, pertvarkyto, rekonstruoto statinio išpildomosios nuotraukos (kontrolinės geodezinės nuotraukos), naujai pastatyto, pertvarkyto, rekonstruoto statinio kadastrinių matavimų, kadastrinių matavimų bylos parengimo ir kadastrinių matavimų įteisinimas Nekilnojamojo turto registre, tvenkinio naudojimo ir priežiūros taisyklių parengimas; 3.2. išlaidos, būtinos Aprašo 9.2. papunktyje nurodytai veiklai vykdyti: migracijos kliūčių inžineriniai tyrimai, projektavimo paslaugos ir projekto ekspertizė (ypatingiems statiniams), užtvankų slenksčių, trukdančių žuvų migracijai, pertvarkymo/išardymo/griovimo darbai, upės vagos ir tvenkinio sutvarkymo, nešmenų pašalinimo darbai, krantosaugos darbai, statybos darbų techninė priežiūra ir projekto vykdymo priežiūra, pertvarkyto statinio išpildomosios nuotraukos (kontrolinės, geodezinės nuotraukos), pertvarkyto statinio kadastrinių matavimų, kadastrinių matavimų bylos parengimo ir kadastrinių matavimų įteisinimas Nekilnojamojo turto registre; 3.3. išlaidos, būtinos Aprašo 9.3. papunktyje nurodytai veiklai vykdyti: žuvų įsigijimas (pirkimas), žuvų laikymas iki jų įveisimo, tyrimai ir mėginiai, žuvų transportavimas; 3.4. išlaidos, būtinos Aprašo 9.4. papunktyje nurodytai veiklai vykdyti: priemonių, reikalingų žuvų išgaudymui įsigijimas (tinklai, jų ženklinimas), išgaudytų žuvų transportavimas, žuvų kokybės tyrimai, jeigu žuvys bus pristatomos zoologijos sodui, Jūrų muziejui ar pašarų gamintojams, utilizavimo išlaidos, jeigu žuvys nebus perduotos naudojimui; 3.5. išlaidos, būtinos Aprašo 9.5. papunktyje nurodytai veiklai vykdyti: pakrančių makrofitų išnešimas iš vandens telkinio ekosistemų šienaujant ir (arba) šalinant su šaknimis; 3.6. išlaidos, būtinos Aprašo 9.6. papunktyje nurodytai veiklai vykdyti: susikaupusių nuosėdų šalinimas iš ežero, ežero tvarkymo darbai po valymo darbų atlikimo, įžuvinimas, makrofitų šalinimas arba atsodinimas, paviršinio vandens telkinio tvarkymo projekto parengimas, vykdomų darbų techninė priežiūra ir projekto vykdymo priežiūra; 3.7. išlaidos, būtinos Aprašo 9.7. papunktyje nurodytai veiklai vykdyti: paviršinio vandens telkinio tvarkymo darbų projekto parengimas, vykdomų darbų techninė priežiūra ir projekto vykdymo priežiūra, vandens telkinio tvarkymo darbai; 3.8. išlaidos, būtinos Aprašo 9.8. papunktyje nurodytai veiklai vykdyti: hidrotechninių statinių rekonstrukcijos projektavimo paslaugos ir projekto ekspertizė, hidrotechnikos statinių rekonstrukcijos darbai, statybos darbų techninė priežiūra ir projekto vykdymo priežiūra, žuvų išteklių tyrimai ir atkūrimas, statinio užregistravimas Nekilnojamojo turto registre, patvenkto ežero naudojimo ir priežiūros taisyklių parengimas; 3.9. išlaidos, būtinos Aprašo 9.9. papunktyje nurodytai veiklai vykdyti: upių vagų renatūralizavimo ir kitų hidrologinio režimo priemonių įrengimas, upių pakrančių apsodinimas medžiais, projektavimo paslaugos ir projekto ekspertizė, vykdomų darbų techninė priežiūra ir projekto vykdymo priežiūra; 3.10. išlaidos, būtinos Aprašo 9.10. papunktyje nurodytai veiklai vykdyti: hidrodinaminis modeliavimas su reikalingų duomenų (vietovės topografija ir upės vagos ruožo batimetrija) surinkimu, inžinerinių priemonių įgyvendinimo projektavimo paslaugos ir projekto ekspertizė, inžinerinių priemonių įrengimas/darbai, inžinerinių priemonių vykdomų darbų techninė priežiūra ir projekto vykdymo priežiūra.
4.	Įranga, įrenginiai ir kitas turtas	Tinkama finansuoti: Žuvų pralaidų efektyvumo vertinimui ir jų stebėsenos vykdymui būtini įrenginiai (automatiniai žuvų registratoriai su programine įranga, vaizdo kameros arba kitokie įrenginiai; žuvų registratorių sistemos įrengimas ir išbandymas žuvų pralaidose, paruošimas naudojimui).
5.	Projekto vykdymas	Tinkama finansuoti: Investicijų projektų, tyrimų, metodikų, planų rengimas, poveikio aplinkai vertinimas planuojamai ūkinei veiklai arba atranka dėl poveikio aplinkai.
6.	Informavimas apie projektą	Tinkamos finansuoti tik privalomos informavimo apie projektą priemonės pagal Projektų taisyklių 37 skirsnio nuostatas.
7.	Netiesioginės išlaidos ir kitos išlaidos pagal fiksuotąją projekto išlaidų normą	Tinkama finansuoti: Projekto administravimo paslaugų pirkimo išlaidos, kai visos projekto administravimo paslaugos perkamos iš tiekėjo, negali viršyti Projektų taisyklių 10 priedo 4 punkto 6 skiltyje nurodytų fiksuotųjų normų ir turi būti pagrįstos išlaidų pagrindimo ir jų apmokėjimo įrodymo dokumentais; kitu atveju, kai už projekto administravimą atsakingas pats projekto vykdytojas ar partneris, t. y. nėra sudaroma administravimo paslaugų sutartis, taikoma fiksuotoji norma pagal Projektų taisyklių 10 priedo 4 punktą.

V SKYRIUS

PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS

33.	Galimi pareiškėjai per 60 dienų (jei nereikia rengti investicijų projekto) arba per 120 dienų (jei reikia parengti investicijų projektą) nuo kvietimo teikti projektinius pasiūlymus gavimo turi Ministerijai raštu pateikti projektinį pasiūlymą dėl valstybės projekto įgyvendinimo (toliau – projektinis pasiūlymas) pagal formą, nustatytą Valstybės projektų atrankos tvarkos apraše, patvirtintame Lietuvos Respublikos aplinkos ministro 2015 m. balandžio 3 d. įsakymu Nr. D1-276 „Dėl Valstybės projektų atrankos tvarkos aprašo patvirtinimo“, kuris skelbiamas ES struktūrinių fondų svetainėje www.esinvesticijos.lt. Kartu su projektiniu pasiūlymu, įgyvendinat Aprašo 9.1 ir 9.8 papunkčiuose nurodytas veiklas, jei įgyvendinti suplanuotų investicijų į nurodytus investavimo objektus išlaidų suma, išskyrus (atėmus) joms tenkantį pirkimo ir (arba) importo pridėtinės vertės mokestį (toliau – PVM) ir išlaidas, kurios apmokamos supaprastintai pagal iš anksto nustatytus dydžius (fiksuotuosius įkainius, fiksuotąsias sumas arba fiksuotąsias normas), viršija 300 000 (tris šimtus tūkstančių) eurų, galimi pareiškėjai pateikia investicijų projektą, parengtą pagal Investicijų projektų, kuriems siekiama gauti finansavimą iš Europos Sąjungos struktūrinės paramos ir/ ar valstybės biudžeto lėšų, rengimo metodiką (toliau – Investicijų projektų rengimo metodika), kuri skelbiama ES struktūrinių fondų svetainėje www.esinvesticijos.lt, ir sąnaudų naudos analizės rezultatų lentelę. Sąnaudų ir naudos analizės rezultatų lentelėje pateikiamas investicijų vertės prielaidų apskaičiavimas, išnagrinėtos ir palygintos investavimo objekto inžineriniai statiniai alternatyvos pagrindiniam projekto investavimo objekto tipui – naujų inžinerinių statinių (susisiekimo komunikacijų, inžinerinių tinklų ir/ arba inžinerinių statinių) statyba arba esamų inžinerinių statinių techninių savybių (susisiekimo komunikacijų, inžinerinių tinklų ir/ arba inžinerinių statinių) gerinimas arba esamų inžinerinių statinių (susisiekimo komunikacijų, inžinerinių tinklų ir/ arba inžinerinių statinių) keitimas, kurios nurodytos Investicijų projektų rengimo metodikos 4 priede. Papildomos alternatyvos gali būti išnagrinėtos pareiškėjo iniciatyva. Nenagrinėjamos alternatyvos, kurioms taikomi teisiniai, ekonominiai, socialiniai apribojimai.

34.	Ministerija, įvertinusi projektinius pasiūlymus, priims sprendimą dėl valstybės projektų sąrašo sudarymo. Į valstybės projektų sąrašą gali būti įtraukti tik Projektų taisyklių 37 punkte nustatytus reikalavimus atitinkantys projektai. Pareiškėjai, kurių projektai įtraukti į valstybės projektų sąrašą, įgis teisę teikti paraišką finansuoti projektą.

35.	Siekdamas gauti finansavimą, pareiškėjas turi užpildyti paraišką, kurios iš dalies užpildyta forma PDF formatu skelbiama ES struktūrinių fondų svetainės www.esinvesticijos.lt skiltyje „Finansavimas/Planuojami valstybės (regionų) projektai“ prie konkretaus planuojamo projekto „Susijusių dokumentų“.

36.	Pareiškėjas pildo paraišką ir kartu su Aprašo 40 punkte nurodytais priedais teikia ją per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), o, jei nėra įdiegtos DMS funkcinės galimybės, – įgyvendinančiajai institucijai raštu Projektų taisyklių 12 skirsnyje nustatyta tvarka.

37.	Jeigu vadovaujantis Aprašo 36 punktu paraiška teikiama raštu, ji gali būti teikiama vienu iš šių būdų:

37.1.	įgyvendinančiajai institucijai teikiamas pasirašytas popierinis paraiškos ir jos priedų dokumentas (kartu pateikiant į elektroninę laikmeną įrašytą paraišką ir priedus). Paraiškos originalo ir elektroninės versijos turinys turi būti identiškas. Nustačius, kad paraiškos elektroninės versijos turinys neatitinka originalo, vadovaujamasi paraiškos originale nurodyta informacija. Paraiška gali būti pateikta registruotu laišku, per pašto kurjerį arba įteikta asmeniškai kvietime nurodytu adresu;

37.2.	įgyvendinančiajai institucijai kvietime nurodytu elektroninio pašto adresu siunčiamas elektroninis dokumentas, pasirašytas saugiu elektroniniu parašu. Kai paraiška teikiama pastaruoju būdu, kartu teikiami dokumentai ir (ar) skaitmeninės pridedamų dokumentų kopijos elektroniniu parašu gali būti netvirtinami.

38.	Jei paraiškos gali būti teikiamos per DMS, pareiškėjas prie DMS jungiasi naudodamasis Valstybės informacinių išteklių sąveikumo platforma ir užsiregistravęs tampa DMS naudotoju.

39.	Jei laikinai nėra užtikrintos DMS funkcinės galimybės ir dėl to pareiškėjai negali pateikti paraiškos ar jos priedo (-ų) paskutinę paraiškų pateikimo termino dieną, įgyvendinančioji institucija paraiškų pateikimo terminą pratęsia 7 dienų laikotarpiui ir (arba) sudaro galimybę paraiškas ar jų priedus pateikti kitu būdu bei apie tai informuoja pareiškėjus raštu.

40.	Kartu su paraiška pareiškėjas turi pateikti šiuos priedus (Aprašo 40.1–40.3 papunkčiuose nurodytų paraiškos priedų formos skelbiamos ES struktūrinių fondų svetainės www.esinvesticijos.lt skiltyje „Dokumentai“, ieškant dokumento tipo „paraiškų priedų formos“):

40.1.	partnerio (-ių) deklaraciją (-as), jei projektą numatyta įgyvendinti kartu su partneriais (Partnerio deklaracijos forma integruota į pildomą paraiškos formą);

40.2.	jungtinės veiklos (partnerystės) sutarties patvirtintą kopiją, kaip nustatyta Aprašo 15 punkte, jeigu projekte dalyvauja partneris;

40.3.	įgyvendinant šio Aprašo 9.4, 9.5, 9.6, 9.8 papunkčiuose nurodytas veiklas, pareiškėjo ir (arba) partnerio įsipareigojimą, juridinio asmens valdymo organo, turinčio kompetenciją priimti atitinkamą sprendimą, padengti netinkamas finansuoti, tačiau šiam projektui įgyvendinti būtinas išlaidas, ir tinkamas išlaidas, kurių nepadengia projekto finansavimas (savivaldybės tarybos sprendimas);

40.4.	projekto biudžeto paskirstymą pagal pareiškėją ir partnerį, jei projektą numatyta įgyvendinti kartu su partneriu;

40.5.	klausimyną apie pirkimo ir (arba) importo pridėtinės vertės mokesčio tinkamumą finansuoti iš Europos Sąjungos struktūrinių fondų ir (arba) Lietuvos Respublikos biudžeto lėšų, jei pareiškėjas prašo PVM išlaidas pripažinti tinkamomis finansuoti, t. y. įtraukia šias išlaidas į projekto biudžetą;

40.6.	projekto vadovo, asmens, atsakingo už projekto veiklų priežiūrą, ir projekto finansininko gyvenimo aprašymus, kuriuose būtų nurodytas darbuotojų išsilavinimas ir patirtis, kaip nurodyta Aprašo 12 punkte;

40.7.	pareiškėjo ir partnerio (jei taikoma) įstaigos įstatų ar nuostatų kopijas (jeigu jos nėra prieinamos viešai);

40.8.	informaciją apie projektui taikomus aplinkosauginius reikalavimus:

40.8.1.	įgyvendinant Aprašo 9.9 papunktyje nurodytą veiklą, kai renatūralizuojamas ilgesnis kaip 1 km upės vagos ruožas, – atrankos dėl poveikio aplinkai vertinimo išvadą;

40.8.2.	įgyvendinant Aprašo 9.10 papunktyje nurodytą veiklą, kai darbai vykdomi ilgesniame kaip 1 km ilgio ruože, – atrankos dėl poveikio aplinkai vertinimo išvadą;

40.8.3.	įgyvendinant Aprašo 9.5 ir 9.6 papunkčiuose nurodytas veiklas – suderintą projektą ar pranešimą pagal Paviršinių vandens telkinių tvarkymo reikalavimų aprašo reikalavimus;

40.9.	įgyvendinant Aprašo 9.2–9.4 papunkčiuose nurodytas veiklas – dokumentaciją, reikalingą vandens telkinio tvarkymui vykdyti: techninį projektą, įžuvinimo planą, reikalavimus dėl susmulkėjusių karpinių žuvų išgaudymo.

41.	Jei priedai teikiami ne kartu su paraiška, jie turi būti pateikti iki paraiškai teikti nustatyto termino paskutinės dienos.

42.	Paraiška turi būti pateikta ne vėliau kaip per 3 mėnesius nuo siūlymo teikti paraišką gavimo dienos. Paraiškų pateikimo paskutinė diena nustatoma valstybės projektų sąraše, kuris skelbiamas ES struktūrinių fondų svetainėje www.esinvesticijos.lt. Pareiškėjui praleidus valstybės projektų sąraše nustatytą paraiškos pateikimo terminą, sprendimą dėl paraiškos priėmimo, atsižvelgdama į termino praleidimo priežastis, priima įgyvendinančioji institucija suderinusi su Ministerija.

43.	Pareiškėjai informuojami ir konsultuojami Projektų taisyklių 5 skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus bus nurodyta įgyvendinančiosios institucijos siunčiamame pasiūlyme teikti paraiškas pagal valstybės projektų sąrašą.

44.	Įgyvendinančioji institucija atlieka projekto tinkamumo finansuoti vertinimą Projektų taisyklių 14 ir 15 skirsniuose nustatyta tvarka pagal Aprašo 1 priede „Projekto tinkamumo finansuoti vertinimo lentelė“ nustatytus reikalavimus.

45.	Paraiškos vertinimo metu įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus. Pareiškėjas privalo pateikti šią informaciją ir (arba) dokumentus per įgyvendinančiosios institucijos nustatytą terminą.

46.	Paraiškos vertinamos ne ilgiau kaip 60 dienų nuo paraiškos užregistravimo įgyvendinančioje institucijoje dienos.

47.	Nepavykus paraiškų įvertinti per nustatytą terminą (kai paraiškų vertinimo metu reikia kreiptis į kitas institucijas, atliekama patikra projekto įgyvendinimo ir (ar) administravimo vietoje, vertinimo terminas gali būti pratęstas įgyvendinančiosios institucijos sprendimu. Apie naują paraiškų vertinimo terminą įgyvendinančioji institucija informuoja pareiškėjus per DMS arba raštu, jei nėra įdiegtos DMS funkcinės galimybės, taip pat Ministeriją ir vadovaujančiąją instituciją raštu, vadovaujantis Projektų taisyklių 9 punktu (jeigu įdiegtos funkcinės galimybės – per SFMIS2014), nurodydama termino pratęsimo priežastis.

48.	Paraiška atmetama dėl priežasčių, nustatytų Projektų taisyklių 14 ir 15 skirsniuose, juose nustatyta tvarka. Apie paraiškos atmetimą pareiškėjas informuojamas per DMS arba raštu, jei nėra įdiegtos DMS funkcinės galimybės, per 3 darbo dienas nuo sprendimo dėl paraiškos atmetimo priėmimo dienos.

49.	Pareiškėjas sprendimą dėl paraiškos atmetimo gali apskųsti Projektų taisyklių 43 skirsnyje nustatyta tvarka ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamus įgyvendinančiosios institucijos veiksmus ar neveikimą.

50.	Įgyvendinančiajai institucijai baigus paraiškų vertinimą, sprendimą dėl projekto finansavimo arba nefinansavimo priima Ministerija Projektų taisyklių 17 skirsnyje nustatyta tvarka.

51.	Ministerijai priėmus sprendimą finansuoti projektą, įgyvendinančioji institucija per 3 darbo dienas nuo šio sprendimo gavimo dienos per DMS arba raštu, jei nėra įdiegtos DMS funkcinės galimybės, pateikia šį sprendimą pareiškėjams.

52.	Pagal Aprašą finansuojamiems projektams įgyvendinti bus sudaromos dvišalės projektų sutartys tarp pareiškėjų ir įgyvendinančiosios institucijos.

53.	Ministerijai priėmus sprendimą dėl projekto finansavimo, įgyvendinančioji institucija Projektų taisyklių 18 skirsnyje nustatyta tvarka pagal Projektų taisyklių 4 priede nustatytą formą parengia ir pateikia pareiškėjui projekto sutarties projektą ir nurodo pasiūlymo pasirašyti projekto sutartį galiojimo terminą. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti projekto sutarties pasirašymo terminą.

54.	Projekto sutarties originalas gali būti rengiamas ir teikiamas:

54.1.	kaip pasirašytas popierinis dokumentas arba

54.2.	kaip elektroninis dokumentas, pasirašytas elektroniniu parašu, priklausomai nuo to, kokią šio dokumento formą pasirenka projekto vykdytojas.

VI SKYRIUS

PROJEKTŲ ĮGYVENDINIMO REIKALAVIMAI

55.	Projektas įgyvendinamas pagal projekto sutartyje, Apraše ir Projektų taisyklėse nustatytus reikalavimus.

56.	Įgyvendinant Aprašo 9.5 papunktyje nurodytą veiklą, vandens telkiniuose, mažesniuose kaip 50 ha, šalinama ne mažiau kaip 20 proc. viso augmenija užžėlusio vandens telkinio ploto, vandens telkiniuose, didesniuose kaip 50 ha, šalinama ne mažiau kaip 10 proc. viso vandens augmenija užžėlusio ploto. Makrofitai pjaunami po vandeniu arba raunami ar iškasami kartu su po sąžalynais susikaupusiu dumblu. Būtina numatyti priemones, kurios neleistų augalų liekanoms sklisti ežere arba upėje rovimo ir pjovimo metu, o liekanas pašalinti už telkinio prietakos baseino ribų.

57.	Projekto vykdytojas privalo teikti dokumentus, reikalingus pirkimų priežiūrai atlikti, ir derinti juos atsižvelgiant į 2014 m. lapkričio 27 d. Lietuvos Respublikos aplinkos ministerijos Aplinkos projektų valdymo agentūros direktoriaus įsakymu Nr. T1-190 „Dėl Procedūrų vadovo patvirtinimo“ patvirtintą Projektų viešųjų pirkimų patikros tvarkos aprašą pareiškėjams ir projektų vykdytojams, skelbiamą įgyvendinančios institucijos svetainėje www.apva.lt.

58.	Projekto vykdytojas rengia išlaidų pagrindimo dokumentus, teikiamus su mokėjimo prašymais, atsižvelgdamas į 2014 m. lapkričio 27 d. Lietuvos Respublikos aplinkos ministerijos Aplinkos projektų valdymo agentūros direktoriaus įsakymu Nr. T1-190 „Dėl Procedūrų vadovo patvirtinimo“ patvirtintą Mokėjimo prašymų teikimo aprašą, skelbiamą įgyvendinančios institucijos svetainėje www.apva.lt. Visos projekto išlaidos turi būti patvirtintos apskaitos dokumentais ir turi būti užtikrinamas šių dokumentų atsekamumas.

59.	Įgyvendinant projektus žalieji viešieji pirkimai turi būti vykdomi perkant prekes ir paslaugas, susijusias su projekto administravimu. Projekto vykdytojo iniciatyva ir kiti viešieji pirkimai gali būti kaip žalieji viešieji pirkimai, vadovaujantis Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašu, patvirtintais Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.

60.	Projektui gali būti skiriamas papildomas finansavimas Projektų taisyklių 20 skirsnyje nustatyta tvarka, jei projektas atitinka šiuos papildomus reikalavimus:

60.1.	projekto vykdytojas yra pasirašęs paslaugų ir (ar) darbų pirkimo sutartis arba yra baigta viešojo pirkimo vertinimo procedūra (pasirašyta vertinimo ataskaita);

60.2.	projekto veiklos nepabaigtos;

60.3.	projekto vykdytojas įsipareigoja prisidėti prie padidėjusios projekto vertės savo lėšomis proporcingai pagal projekto finansavimo ir administravimo sutartyje numatytą finansavimo intensyvumą.

61.	Įgyvendinant Aprašo 9.1 ir 9.8 papunkčiuose numatytas veiklas, 5 metus po projekto finansavimo pabaigos turi būti užtikrintas investicijų tęstinumas Projektų taisyklių 27 skirsnyje nustatyta tvarka.

62.	Vadovaujantis Projektų taisyklių 219–227 punktuose nustatyta tvarka, projekto sutartyje gali būti numatytas avansas, kurio suma negali viršyti 30 procentų projektui įgyvendinti skirtos projekto finansavimo lėšų sumos.

63.	Jei projekto veikla nepradėta įgyvendinti per 6 mėnesius nuo projekto sutarties pasirašymo dienos, įgyvendinančioji institucija, suderinusi su Ministerija, turi teisę vienašališkai nutraukti projekto sutartį.

64.	Projekto vykdytojas privalo informuoti apie įgyvendinamą ar įgyvendintą projektą Projektų taisyklių 37 skirsnyje nustatyta tvarka.

65.	Projektų užbaigimo reikalavimai nustatyti Projektų taisyklių 27 skirsnyje.

66.	Visi su projekto įgyvendinimu susiję dokumentai turi būti saugomi Projektų taisyklių 42 skirsnyje nustatyta tvarka.

VII SKYRIUS

APRAŠO KEITIMO TVARKA

67.	Aprašo keitimo tvarka nustatyta Projektų taisyklių 11 skirsnyje.

68.	Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.

______________